ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭୁଟାନର ରାଜକୀୟ ଯାତ୍ରା ସମୟରେ ପ୍ରଧାନମନ୍ତ୍ରୀଙ୍କ ପ୍ରେସ୍ ବକ୍ତବ୍ୟ
ଭୁଟାନର ମହାମହିମ ପ୍ରଧାନମନ୍ତ୍ରୀ
ଏବଂ ମୋର ବନ୍ଧୁ ଡା. ଛେରିଂଗ
ବିଶିଷ୍ଟ ଅତିଥିଗଣ,
ଦେବୀ ଓ ସଜ୍ଜନଗଣ
ନମସ୍କାର,
ଭାରତର ଅଭିନ୍ନ ଏବଂ ବିଶେଷ ମିତ୍ର ଭୁଟାନରେ ଆପଣ ସଭିଙ୍କ ମଧ୍ୟରେ ଉପସ୍ଥିତ ହୋଇ ମୁଁ ଅତ୍ୟନ୍ତ ଆନନ୍ଦିତ। ମୋର ଡେଲିଗେସନକୁ ଓ ମୋର ସ୍ବାଗତ ପାଇଁ ପ୍ରଧାନମନ୍ତ୍ରୀ ମହାଶୟଙ୍କୁ ଓ ଭୁଟାନର ରୟଲ୍ ଗଭର୍ଣ୍ଣମେଣ୍ଟକୁ ହୃଦୟରୁ କୃତଜ୍ଞତା ପ୍ରଦାନ କରୁଛି।
ମହାମହିମ,
ଭାରତ-ଭୁଟାନର ଅଦ୍ବିତୀୟ ବନ୍ଧୁତା ବିଷୟରେ ଆପଣଙ୍କ ଉଦାର ବିଚାର ପାଇଁ ମଧ୍ୟ ଆପଣଙ୍କୁ ହାର୍ଦ୍ଦିକ କୃତଜ୍ଞତା। 130 କୋଟି ଭାରତୀୟଙ୍କ ହୃଦୟରେ ଭୁଟାନ ଏକ ବିଶେଷ ସ୍ଥାନ ରଖିଛି। ମୋର ଗତ କାର୍ଯ୍ୟକାଳ ସମୟରେ ପ୍ରଧାନମନ୍ତ୍ରୀ ଭାବରେ ମୋର ପ୍ରଥମ ଯାତ୍ରା ପାଇଁ ଭୁଟାନର ଚୟନ ସ୍ବାଭାବିକ ଥିଲା। ଚଳିତ ଥର ମଧ୍ୟ, ମୋର ଦ୍ବିତୀୟ କାର୍ଯ୍ୟକାଳର ଆରମ୍ଭରେ ଭୁଟାନ ଆସି ବହୁତ ଖୁସି ଲାଗୁଛି। ଭାରତ ଓ ଭୁଟାନର ସମ୍ବନ୍ଧ ଉଭୟ ଦେଶର ଲୋକଙ୍କୁ ପ୍ରଗତି, ସମ୍ପର୍ଣ୍ଣତା ଏବଂ ସୁରକ୍ଷାର ପାରସ୍ପରିକ ହିତ ଉପରେ ଆଧାରିତ ଅଟେ। ଏବଂ ଏଥିପାଇଁ ଉଭୟ ଦେଶରେ ସେମାନଙ୍କୁ ଲୋକମାନଙ୍କର ସମ୍ପୂର୍ଣ୍ଣ ସମର୍ଥନ ରହିଛି।
ମହାମହିମ,
ଏହା ମୋର ସୌଭାଗ୍ୟ ଯେ ଭାରତର ଜନତାକୁ ନିର୍ଣ୍ଣାୟକ ଜନାଦେଶ ଏହି ସମ୍ବନ୍ଧକୁ ଆହୁରି ମଜବୁତ କରିବା ପାଇଁ ଭୁଟାନ ରାଜା ଏବଂ ଆପଣଙ୍କ ସହିତ କାମ କରିବାର ସୁଯୋଗ ମୋତେ ପୁଣି ଥରେ ପ୍ରଦାନ କରିଛନ୍ତି। ମୋତେ ଆଜି ଭୁଟାନର ମହାମହିମ ରାଜାଙ୍କ ସହିତ ଆମର ସହଭାଗୀତା ବିଷୟରେ ଆଲୋଚନା କରିବାର ସୁଯୋଗ ମିଳିଲା। ଏବଂ କିଛି ସମୟ ପରେ ମୁଁ ମହାମହିମ ଚତୁର୍ଥ ରାଜାଙ୍କ ସହିତ ସାକ୍ଷାତ କରିବି। ଭୁଟାନ ରାଜାଙ୍କର ବୁଦ୍ଧିମତା ଏବଂ ଦୁରଦର୍ଶିତା ବହୁତ ଦୀର୍ଘ ସମୟ ଧରି ଆମର ଦ୍ବିପାକ୍ଷିକ ସମ୍ପର୍କକୁ ମାର୍ଗଦର୍ଶନ ପ୍ରଦାନ କରିଛି। କେବଳ ଏତିକି ନୁହେଁ, ତାଙ୍କର ଭିଜନ ଭୁଟାନକୁ ସମ୍ପୂର୍ଣ୍ଣ ବିଶ୍ବ ସମ୍ମୁଖରେ ଏକ ସ୍ବତନ୍ତ୍ର ଉଦାହରଣ ଭାବରେ ପ୍ରସ୍ତୁତ କରିଛି, ଯେଉଁଠାରେ ବିକାଶକୁ ପରିସଂଖ୍ୟାନ ସହିତ ନୁହେଁ ବରଂ ଖୁସି ସହିତ ମାପ କରାଯାଇଥାଏ। ଯେଉଁଠାରେ ଆର୍ଥିକ ବିକାଶ ପରମ୍ପରା ଏବଂ ପରିବେଶ ସହିତ ଆଗକୁ ବଢ଼ିଥାଏ। ଏପରି ମିତ୍ର ଓ ଏପରି ପଡୋଶୀ କିଏ ଚାହିଁବ ନାହିଁ।
ବନ୍ଧୁଗଣ,
ଏହା ଭାରତର ସୌଭାଗ୍ୟ ଯେ ଆମେ ଭୁଟାନର ବିକାଶରେ ପ୍ରମୁଖ ଅଂଶୀଦାର ଅଟୁ। ଭୁଟାନର ପଞ୍ଚବାର୍ଷିକ ଯୋଜନାରେ ଭାରତର ସହଯୋଗ ଆପଣଙ୍କ ଇଚ୍ଛା ଓ ପ୍ରାଥମିକତା ଆଧାରରେ ଭବିଷ୍ୟତରେ ମଧ୍ୟ ଜାରି ରହିବ।
ବନ୍ଧୁଗଣ,
ହାଇଡ୍ରୋ-ପାୱାର ଆମର ଉଭୟ ଦେଶ ମଧ୍ୟରେ ସହଯୋଗର ମହତ୍ତ୍ବପୂର୍ଣ୍ଣ କ୍ଷେତ୍ର ଅଟେ। ଉଭୟ ଦେଶ ମିଶିକରି ଭୁଟାନର ନଦୀ ଗୁଡ଼ିକର ଶକ୍ତିକୁ ବିଦ୍ୟୁତରେ ନୁହେଁ, ପାରସ୍ପରିକ ସମୃଦ୍ଧିରେ ମଧ୍ୟ ପରିବର୍ତ୍ତନ କରିଛି। ଆଜି ଆମେ ମାଙ୍ଗଦେଛୁ ପ୍ରକଳ୍ପର ଉଦ୍ଘାଟନ ସହିତ ଏହି ଯାତ୍ରାର ଆଉ ଏକ ଐତିହାସିକ ସଫଳତା ହାସଲ କରିଛୁ। ଉଭୟ ଦେଶର ସହଯୋଗରେ ଭୁଟାନରେ ହାଇଡ୍ରୋ ପାୱାର ଉତ୍ପାଦନ କ୍ଷମତା 2000 ମେଗାୱାଟକୁ ଅତିକ୍ରମ କରିସାରିଛି। ମୋର ବିଶ୍ବାସ ରହିଛି ଆମେ ଅନ୍ୟ ପ୍ରକଳ୍ପ ଗୁଡ଼ିକୁ ମଧ୍ୟ ଖୁବ୍ ଶୀଘ୍ର ଆଗକୁ ନେଇଯିବୁ।
ମହାମହିମ,
ଭୁଟାନର ସାଧାରଣ ଲୋକମାନଙ୍କୁ ବୃଦ୍ଧି ପାଉଥିବା ଆବଶ୍ୟକତାକୁ ପୂରଣ କରିବା ପାଇଁ ଭାରତରୁ ଏଲପିଜି ଯୋଗାଣ 700 ରୁ ବୃଦ୍ଧି ହୋଇ 1000 ମେଟ୍ରିକ୍ ଟନ୍ ପ୍ରତି ମାସରେ ପହଞ୍ଚିଛି। ଏହାଦ୍ବାରା କ୍ଳିନ୍ ଫୁଏଲ୍ ଗ୍ରାମ ପର୍ଯ୍ୟନ୍ତ ପହଞ୍ଚିବାରେ ସହାୟତା ମିଳିବ।
ବନ୍ଧୁଗଣ,
ଡାକ୍ତର ଛେରିଂ ଆମର ପ୍ରଥମ ସାକ୍ଷାତରେ ମୋତେ କହିଥିଲେ ଯେ ରାଜନୀତିକୁ ଆସିବା ପାଇଁ ତାଙ୍କର ପ୍ରମୁଖ ପ୍ରେରଣା ସାଧାରଣ ଲୋକମାନଙ୍କର ଉତ୍ତମ ସ୍ବାସ୍ଥ୍ୟ ସେବା ପ୍ରଦାନ କରିବା ପାଇଁ ରହିଛି। ମୁଁ ତାଙ୍କର ଭିଜନ ଦ୍ବାରା ବହୁତ ପ୍ରଭାବିତ ହୋଇଛି। ଭୁଟାନରେ ମଲ୍ଟି ଡିସିପ୍ଲିନାରି ସୁପର ସ୍ପେଶିଆଲିଟି ହସ୍ପିଟାଲର ତାଙ୍କର ସ୍ବପ୍ନକୁ ସାକାର କରିବାରେ ଭାରତ ସବୁ ପ୍ରକାର ସହଯୋଗ କରିବ।
ମହାମହିମ,
ସାର୍କ କରେନ୍ସି ସ୍ବାପ୍ ଫ୍ରେମୱାର୍କ ଅନ୍ତର୍ଗତ ଭୁଟାନ ପାଇଁ କରେନ୍ସି ସ୍ବାପର ଲିମିଟ୍ ବଢ଼ାଇବା ପାଇଁ ଆମର ଦୃଷ୍ଟିକୋଣ ସକାରାତ୍ମକ ରହିଛି। ଇତି ମଧ୍ୟରେ ବିଦେଶୀ ମୁଦ୍ରାର ଆବଶ୍ୟକତାକୁ ପୂରଣ କରିବା ପାଇଁ ଷ୍ଟାଣ୍ଡବାଏ ସ୍ବାପ୍ ବ୍ୟବସ୍ଥା ଅନ୍ତର୍ଗତ ଅତିରିକ୍ତ 100 ମିଲିୟନ ଡଲାର ଭୁଟାନକୁ ଉପଲବ୍ଧ ହେବ।
ବନ୍ଧୁଗଣ,
ସ୍ପେସ୍ ଟେକନୋଲୋଜିର ଉପଯୋଗ ଦ୍ବାରା ଭୁଟାନର ବିକାଶରେ ବେଗ ଆଣିବା ପାଇଁ ଭାରତ ପ୍ରତିଶ୍ରୁତିବଦ୍ଧ ଅଟେ। ଆମେ ଆଜି ସାଉଥ୍ ଏସିଆ ସାଟେଲାଇଟ୍ ର ଆର୍ଥ ଷ୍ଟେସନର ଉଦ୍ଘାଟନ କରିଛୁ। ଏହା ଭୁଟାନରେ କମ୍ୟୁନିକେସନ, ପବ୍ଲିକ୍ ବ୍ରଡ୍-କାଷ୍ଟିଂ ଓ ଡିଜାଷ୍ଟର ମ୍ୟାନେଜମେଣ୍ଟର କଭରେଜକୁ ବୃଦ୍ଧି କରିବ। ଏହି ଉଦ୍ଦେଶ୍ୟ ପାଇଁ ଭୁଟାନର ଆବଶ୍ୟକତା ଅନୁସାରେ ଏକ୍ସଟ୍ରା ବ୍ୟାଣ୍ଡୱିଡଥ ଏବଂ ଟ୍ରାନ୍ସଫର ମଧ୍ୟ ଉପଲବ୍ଧ କରାଯିବ। ଉଭୟ ଦେଶ ଛୋଟ ଉପଗ୍ରହର ନିର୍ମାଣ ଏବଂ ସ୍ପେସ୍ ଟେକ୍ନୋଲୋଜିର ପ୍ରୟୋଗରେ ମଧ୍ୟ ସହଯୋଗ କରିବ। ଭାରତର ନ୍ୟାସନାଲ୍ ନଲେଜ୍ ନେଟୱର୍କ ସହିତ କନେକ୍ସନ ଭୁଟାନର ଛାତ୍ର ଏବଂ ଗବେଷଣାକାରୀଙ୍କୁ ଭାରତୀୟ ବିଶ୍ବବିଦ୍ୟାଳୟର ନୂଆ ସାଧାନ ସହିତ ସାମିଲ୍ କରିବ। ଏହା ଦୁଇ ଦେଶ ମଧ୍ୟରେ ନଲେଜ୍ ସୋସାଇଟି ସ୍ଥାପନା ପାଇଁ ଏକ ଗୁରୁତ୍ବପୂର୍ଣ୍ଣ ପଦକ୍ଷେପ ଅଟେ ଯାହା ବିଶେଷ ଭାବରେ ଆମର ଯୁବକମାନଙ୍କୁ ଲାଭାନ୍ବିତ କରିବ। ରୟାଲ୍ ଭୁଟାନ ୟୁନିଭର୍ସିଟି ଏବଂ ଭାରତ ଆଇଆଇଟି ଏବଂ କିଛି ଅନ୍ୟ ଟପ୍ ଶିକ୍ଷା ଅନୁଷ୍ଠାନ ମଧ୍ୟରେ ସହଯୋଗ ଏବଂ ସମ୍ବନ୍ଧ, ଶିକ୍ଷା ଏବଂ ଟେକ୍ନୋଲୋଜି ପାଇଁ ଆଜିର ଆବଶ୍ୟକତାର ଅନୁରୂପ ଅଟେ। ଆସନ୍ତା କାଲି ରୟାଲ୍ ଭୁଟାନ ୟୁନିଭର୍ସିଟିରେ ଏହି ଦେଶର ପ୍ରତିଭାଶାଳୀ ଯୁବକମାନଙ୍କ ସହିତ ସାକ୍ଷାତ କରିବା ପାଇଁ ଉତ୍ସୁକତାରେ ସହିତ ଅପେକ୍ଷା କରୁଛି।
ବନ୍ଧୁଗଣ,
ମୁଁ ବହୁତ ଆନନ୍ଦିତ ଯେ ଆଜି ଆମେ ଭୁଟାନରେ ରୁପେ କୋଡର ଶୁଭାରମ୍ଭ କରିଛୁ। ଏଥିରେ ଡିଜିଟାଲ୍ ପଇଠ ଏବଂ ବ୍ୟବସାୟ ତତା ପର୍ଯ୍ୟଟନରେ ଆମର ସମ୍ପର୍କ ଆହୁରି ଅଧିକ ବୃଦ୍ଧି ପାଇବ। ଆମର ମିଳିତ ଆଧ୍ୟାତ୍ମିକ ଐତିହ୍ୟ ଏବଂ ମଜବୁତ୍ ପିପୁଲ-ଟୁ-ପିପୁଲ୍ ସମ୍ପର୍କ ଆମର ସମ୍ପର୍କର ଜୀବନ ଅଟେ। ଏହାକୁ ଧ୍ୟାନରେ ରଖି ନାଳନ୍ଦା ବିଶ୍ବବିଦ୍ୟାଳୟରେ ଭୁଟାନ ପାଇଁ ପୋଷ୍ଟ ଗ୍ରାଜୁଏଟ୍ ସ୍କଲାରସିପ୍ କୁ ଦୁଇରୁ ବଢ଼ାଇ ପାଞ୍ଚ କରାଯାଉଛି। ମୁଁ ଆଜି ଏଠାରେ ଶବଡୁରୁଙ୍ଗଙ୍କ ଆଶୀର୍ବାଦ ଲାଭ କରିଛି। ମୁଁ ଏହା ଘୋଷଣା କରି ଆନନ୍ଦିତ ଯେ ଏହି ମୂର୍ତ୍ତିର ଭୁଟାନରେ ଉପସ୍ଥିତି ଆଉ ପାଞ୍ଚ ବର୍ଷ ବଢ଼ାଇବା ପାଇଁ ଭାରତ ସହମତ ଅଟେ।
ମହାମହିମ,
ଭାରତ-ଭୁଟାନ ସମ୍ପର୍କର ଇତିହାସ ଯେତିକି ଗୌରବଶାଳୀ, ସେତିକି ଆଶାଜନକ ଭବିଷ୍ୟତ ମଧ୍ୟ ରହିଛି। ମୋର ବିଶ୍ବାସ ରହିଛି ଭାରତ ଓ ଭୁଟାନ ବିଶ୍ବରେ ଦୁଇ ଦେଶ ମଧ୍ୟରେ ଏକ ସ୍ବତନ୍ତ୍ର ମଡେଲ୍ ହୋଇପାରିବେ।
ଏହି ସୁନ୍ଦର ଦ୍ରୁକ୍ ୟୁଲରେ ପୁଣି ଥରେ ଆସିବାର ସୁଯୋଗ ପ୍ରଦାନ କରିଥିବାରୁ,
ଆପଣଙ୍କୁ ସ୍ବାଗତ-ସତ୍କାର ଏବଂ ପ୍ରେମ ପାଇଁ ପୁଣି ଥରେ ଅନେକ ଅନେକ ଧନ୍ୟବାଦ।
ତାସି ଦେଲକ୍ !
BS
(Visitor Counter : 52